Zadeva C‑394/14

Sandy Siewert in drugi

proti

Condor Flugdienst GmbH

(Predlog za sprejetje predhodne odločbe, ki ga je vložilo Amtsgericht Rüsselsheim)

„Predlog za sprejetje predhodne odločbe — Poslovnik — Člen 99 — Zračni promet — Uredba (ES) št. 261/2004 — Velika zamuda leta — Pravica potnikov do odškodnine — Pogoji za oprostitev letalskega prevoznika njegove obveznosti plačila odškodnine — Pojem ‚izredne razmere‘ — Letalo, ki so ga med prejšnjim letom poškodovale pomične stopnice za vkrcanje“

Povzetek – Sklep Sodišča (peti senat) z dne 14. novembra 2014

Promet – Zračni promet – Uredba št. 261/2004 – Odškodnina in pomoč potnikom v primeru odpovedi leta – Oprostitev obveznosti plačila odškodnine – Zahteva – Izredne razmere – Pojem – Letalo, poškodovano s pomičnimi stopnicami za vkrcanje – Izključitev – Izjema

(Uredba Evropskega parlamenta in Sveta št. 261/2004, člen 5(3))

Člen 5(3) Uredbe št. 261/2004 o določitvi skupnih pravil glede odškodnine in pomoči potnikom v primerih zavrnitve vkrcanja, odpovedi ali velike zamude letov ter o razveljavitvi Uredbe (EGS) št. 295/91 je treba razlagati tako, da dogodka, kot je trk letaliških pomičnih stopnic za vkrcanje v letalo, obravnavan v postopku v glavni stvari, ni mogoče opredeliti kot „izredne razmere“, ki letalskega prevoznika oproščajo obveznosti plačila odškodnine potnikom v primeru velike zamude leta, opravljenega s tem letalom.

Letališke pomične stopnice za vkrcavanje ali pomični mostovi se nujno uporabljajo pri letalskem prevozu potnikov, saj tem omogočajo vstop v letalo in izstop iz njega, tako da se letalski prevozniki redno srečujejo s položaji, ki so posledica uporabe takih pomičnih stopnic. V teh okoliščinah je treba trk letala s takimi pomičnimi stopnicami šteti za dogodek, ki je neločljivo povezan z običajnim opravljanjem dejavnosti letalskega prevoznika. Če pa škoda nastane zaradi dejanja, ki ni povezano z običajnimi storitvami na letališču, kot je sabotaža ali teroristično dejanje, to dejanje spada v pojem izredne razmere, kar mora dokazati letalski prevoznik pred predložitvenim sodiščem.

(Glej točki 19, 22 in izrek.)

Zadeva C‑394/14

Sandy Siewert in drugi

proti

Condor Flugdienst GmbH

(Predlog za sprejetje predhodne odločbe, ki ga je vložilo Amtsgericht Rüsselsheim)

„Predlog za sprejetje predhodne odločbe — Poslovnik — Člen 99 — Zračni promet — Uredba (ES) št. 261/2004 — Velika zamuda leta — Pravica potnikov do odškodnine — Pogoji za oprostitev letalskega prevoznika njegove obveznosti plačila odškodnine — Pojem ‚izredne razmere‘ — Letalo, ki so ga med prejšnjim letom poškodovale pomične stopnice za vkrcanje“

Povzetek – Sklep Sodišča (peti senat) z dne 14. novembra 2014

Promet — Zračni promet — Uredba št. 261/2004 — Odškodnina in pomoč potnikom v primeru odpovedi leta — Oprostitev obveznosti plačila odškodnine — Zahteva — Izredne razmere — Pojem — Letalo, poškodovano s pomičnimi stopnicami za vkrcanje — Izključitev — Izjema

(Uredba Evropskega parlamenta in Sveta št. 261/2004, člen 5(3))

Člen 5(3) Uredbe št. 261/2004 o določitvi skupnih pravil glede odškodnine in pomoči potnikom v primerih zavrnitve vkrcanja, odpovedi ali velike zamude letov ter o razveljavitvi Uredbe (EGS) št. 295/91 je treba razlagati tako, da dogodka, kot je trk letaliških pomičnih stopnic za vkrcanje v letalo, obravnavan v postopku v glavni stvari, ni mogoče opredeliti kot „izredne razmere“, ki letalskega prevoznika oproščajo obveznosti plačila odškodnine potnikom v primeru velike zamude leta, opravljenega s tem letalom.

Letališke pomične stopnice za vkrcavanje ali pomični mostovi se nujno uporabljajo pri letalskem prevozu potnikov, saj tem omogočajo vstop v letalo in izstop iz njega, tako da se letalski prevozniki redno srečujejo s položaji, ki so posledica uporabe takih pomičnih stopnic. V teh okoliščinah je treba trk letala s takimi pomičnimi stopnicami šteti za dogodek, ki je neločljivo povezan z običajnim opravljanjem dejavnosti letalskega prevoznika. Če pa škoda nastane zaradi dejanja, ki ni povezano z običajnimi storitvami na letališču, kot je sabotaža ali teroristično dejanje, to dejanje spada v pojem izredne razmere, kar mora dokazati letalski prevoznik pred predložitvenim sodiščem.

(Glej točki 19, 22 in izrek.)